**N Á R O D N Á R A D A  S L O V E N S K E J R E P U B L I K Y**

**VI. volebné obdobie**

**Návrh**

**Zákon**

**z ..............2013,**

**ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov**

**a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

 **Zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení zákona č. 720/2004 Z. z., zákona č. 347/2005 Z. z., zákona č. 538/2005 Z. z., zákona č. 660/2005 Z. z., zákona č. 342/2006 Z. z., zákona č. 522/2006 Z. z., zákona č. 661/2007 Z. z., zákona č. 81/2009 Z. z., zákona č. 402/2009 Z. z., zákona č. 34/2011 Z. z., zákona č. 363/2011 Z. z. a zákona č. 41/2013 Z. z. sa dopĺňa takto:**

V § 38 ods. 8 sa písmeno d) dopĺňa tretím bodom, ktorý znie:

„3. nositeľ ocenenia najmenej bronzovej Janského plakety,“.

V 38 ods. 8 písmeno e) znie:

„e) podľa odseku 3 písm. e) je oslobodený

poistenec, ktorý je držiteľom preukazu občana s ťažkým zdravotným postihnutím, ak pri výdaji zdravotníckej pomôcky preukáže, že má príslušným orgánom priznaný peňažný príspevok na kompenzáciu zvýšených výdavkov podľa osobitného predpisu,27)

nositeľ ocenenia najmenej bronzovej Janského plakety,“.

V 38 ods. 8 sa písmeno g) dopĺňa piatym bodom, ktorý znie:

„5. nositeľ ocenenia najmenej bronzovej Janského plakety,“.

V § 44 ods. 2 prvej vete sa bodka nahrádza bodkočiarkou a na konci sa pripájajú slová „za prednostné poskytnutie ambulantnej starostlivosti sa nepovažuje objednanie na presný čas mimo týchto vyhradených ordinačných hodín.“.

V § 44 ods. 2 sa na konci pripája táto veta: „Poskytovateľ nesmie požadovať úhradu za prednostné poskytnutie ambulantnej starostlivosti od nositeľa ocenenia najmenej bronzovej Janského plakety.“.

V § 44 ods. 4 sa na konci pripája táto veta: „Poskytovateľ nesmie požadovať úhradu za nadštandardný pobyt v zdravotníckom zariadení ústavnej starostlivosti od nositeľa ocenenia najmenej bronzovej Janského plakety.“.

**Čl. II**

Zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení zákona č. 719/2004 Z. z., zákona č. 353/2005 Z. z., zákona č. 538/2005 Z. z., zákona č. 660/2005 Z. z., zákona č. 25/2006 Z. z., zákona č. 282/2006 Z. z., zákona č. 522/2006 Z. z., zákona č. 12/2007 Z. z., zákona č. 215/2007 Z. z., zákona č. 309/2007 Z. z., zákona č. 330/2007 Z. z., zákona č. 358/2007 Z. z., zákona č. 530/2007 Z. z., zákona č. 594/2007 Z. z., zákona č. 232/2008 Z. z., zákona č. 297/2008 Z. z., zákona č. 461/2008 Z. z., zákona č. 581/2008 Z. z., zákona č. 192/2009 Z. z., zákona č. 533/2009 Z. z., zákona č. 121/2010 Z. z., zákona č. 34/2011 Z. z., nálezu Ústavného súdu Slovenskej republiky č. 79/2011 Z. z., zákona č. 97/2011 Z. z., zákona č. 133/2011 Z. z., zákona č. 250/2011 Z. z., zákona č. 362/2011 Z. z., zákona č. 547/2011 Z. z., zákona č. 185/2012 Z. z., zákona č. 313/2012 Z. z., zákona č. 421/2012 Z. z. a zákona č. 41/2013 Z. z. sa mení takto:

§ 77c sa dopĺňa odsekom 7, ktorý znie:

“(7) Slovenský červený kríž poskytuje úradu elektronicky na účely výpočtu limitu spoluúčasti podľa osobitného predpisu16c) údaje o fyzickej osobe, ktorá je držiteľom ocenenia za darovanie krvi. Údaje sa poskytujú v rozsahu rodné číslo, meno a priezvisko, rodné priezvisko, dátum narodenia, pohlavie, štátna príslušnosť, adresa trvalého pobytu, adresa prechodného pobytu, kategória ocenenia, dátum priznania ocenenia.“.

**Čl. III**

**Zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení zákona č. 460/2012 Z. z. sa mení a dopĺňa takto:**

**V § 4 ods. 3 sa písmeno a) dopĺňa štvrtým bodom, ktorý znie:**

„4. je nositeľom ocenenia najmenej zlatej Janského plakety,“.

**V § 4 ods. 3 sa písmeno b) dopĺňa tretím bodom, ktorý znie:**

„3. je nositeľom ocenenia najmenej bronzovej Janského plakety,“.

**Čl. IV**

Tento zákon nadobúda účinnosť 1. januára 2014.